钦定古今图书集成/方舆汇编/职方典/第1335卷 > 潮州府公署考 府志
## 钦定古今图书集成/方舆汇编/职方典/第1335卷 > 潮州府公署考 府志

本府

潮州府治　旧枕金山麓，本晋义安郡。宋景炎中，毁于兵。元至正中，总管丁聚建总管府。明洪武初，改为卫，通判张杰移建新街，创作正厅，后为后堂。堂前为川廊，左广盈库，右架阁库，前列仪门、六房、土地祠、迎宾馆、谯楼。堂北为知府廨，左通判、推官、知事廨，右同知、经历、照磨、检校廨。东西垣为吏舍。正统元年，知府王元重建后堂。成化元年，知府陈瑄重建府堂、六房、谯楼。六年，知府谢光重建后堂及仪仗库、经历司、照磨所。弘治十年，知府骆珑重建经历厅。是年添设防御通判一员。十二年，同知车份改推官廨为防御通判廨，改经历廨为推官廨，前为经历、照磨廨。嘉靖十年裁知事、检校，改知事廨为经历司。二十二年，知府龚湜重建后堂。二十五年，知府郭春震改戒石亭于仪门，重建广盈架阁二库，申明、旌善二亭，东西榜亭二所。三十二年，知府陈叙重建仪门。四十二年，添设海防同知一员。或曰：“其廨与清军并，后废。” 隆庆中，裁防御通判。万历初复设，廨仍旧。九年，裁清军同知，以海防兼之。十一年，知府郭子章重修谯楼。崇祯初，裁照磨，后推官贺宽即其廨建本厅堂舍。知府刘柱国重修府堂。十一年裁督捕通判，改其廨为“陈仓。”

皇清顺治初，裁“督捕”即“防御。”复“督粮廨”，仍“防御”之旧。

十五年，知府黄廷献重建川廊。十七年，知府吴颖重修两庑。康熙元年，知府宋征璧重修谯楼。十二年，知府魏櫆祥重建府堂。

海防同知　：在府署西偏。

督粮通判　：在府署东偏。

理刑推官　：在府署西南，康熙五年奉裁。经历司　在府署东。

照磨所　在府署东，今官裁。

沈公府　旧无公署，康熙六年，借民居驻札。镇守总兵府　，嘉靖间，奏移潮州驻札。府在郡治右，万历元年建。崇祯末，移驻潮州卫，在道署左，今因之。康熙七年，总兵刘进忠改建谯楼，以木易石，稍差方向。

察院行台　在府内东隅。明成化十年设，今废。分巡道公馆　在府城金山之前，后为分守行署。

分守道行署　即“屏翰” ，今改新仓。

参将府　，在第三街王阳明祠右。今废。

总兵府　在府治西，今废。

海防外馆　在总兵府前，今废。

清军外馆　、督捕外馆　俱在金山麓，今废。督粮外馆　，在道治前。崇祯间改建卲巡道生祠。

理刑外馆　“在总兵府左” ，今废。

税课司　在金榜联芳亭边，名“下市向东” ，现住公标。

司狱司　在府治右

永丰仓　在府前新街西。

陈仓　在府治内

教场　在府南门外西南，周围七百六十二丈。康熙元年，镇海将军王国光重建演武亭。刘进忠叛，毁于兵。康熙二十二年，知府林杭学重建。海阳县治　在正街宝善坊旧在海阳山右，宋迁入州治内华萼坊。明洪武初迁今地，即元录事司故址。知县伍遂建厅、仪门、鼓楼。厅后为知县廨，左丞廨，右簿廨；南典史廨。西南为吏舍狱房。正统间，知县陈新、黄钺相继修葺。成化间，知县郭端重建。弘治间，知县饶榶重建县廨、鼓楼。嘉靖间，知县邹架、周相重建厅堂及簿廨。崇祯间，裁主簿，改其廨为吏舍。顺治十三年，知县张璥重建鼓楼。十七年，知县王运元重修厅堂、两庑。

县丞署　在县署左

典史署　在县署右

预备仓　一在永丰仓内，一在下水门左，今废。四门义仓　，万历间，御史刘会建，今废。

惠民药局　久废

阴阳学　，在府治西北。

医学　在府治西北，俱废。

僧纲司　在开元寺

道纪司　在府治南门东，久废。

枫洋巡检司　旧在归仁都。洪武初，迁南桂都。嘉靖末废。

潘田巡检司　在丰政都饶镇。吴六奇就旧址重建并公馆。

养济院　在北门外

漏泽园　一在南门外，一在西门外，一在北门外堤下，一在登瀛都。

外县

潮阳县治　“旧在临昆山。唐韩愈刺潮，迁于棉阳。元至正毁。明洪武间，知县姚复初建。正统八年，知县张惠重建正厅、仪门。十年，知县刘源洪建谯楼。天顺六年，知县陈瑄重建官廨。成化十八年，知县张坚重建谯楼。正德十二年，知县宋元翰重修后堂。嘉靖十八年，知县胡景华重修。顺治九年，知县王觉民重建县堂。”

县丞署　在县署左

典史署　在县署右

际留仓　在县西南

预备仓　四乡各一，后并“入际留仓。”

儒学仓　在明伦堂东

海门仓　在海门所内

养济院　在县东水门外。

僧会司　在治平寺

道会司　在超贞观

教场　在县东一里

察院行台　在新街城隍巷口。

布政分司　在县前仁育坊东。

按察分司　在县前仁育坊东。

吉安巡检司　在县西贵屿村。

云落巡检司　在县西南。水都门辟巡检司　在县北门辟村。

桑田巡检司　在县北竹山都。

招宁巡检司　在县东招宁村。

招收盐课司　在县东招收都。

隆井盐课司　在县南练江村，后改属“惠来。” 河泊所　在县西和平村。

海门守御千户所　在县南。

揭阳县治　在宣化街北。宋绍兴十年建。成化间，知县谢宁重建。嘉靖间，季本重修“节爱堂” ，知县邓祥重建谯楼、龙亭库。知县王凤重修。崇祯间，知县冯元飙重建后堂。顺治十三年毁于《海寇》，暂移于按察分司。康熙十一年，知县张方圣重建。

典史署　在县署左

际留仓　在戟门右

预备仓　一在双峰，一在东岳，一在城隍庙。惠民药局　在大街西南。

“申明” 、“旌善” 二亭　嘉靖间，知县舒国光重建。阴阳学　在县治北。

医学　在大街西，俱废。

僧会司　在双峰寺

道会司　在马山窖，元妙观，俱废。

布政分司　在宣化街

按察分司　在县治东

府馆　在双峰寺南，久废。

养济院　“在朝天坊。”

漏泽园　四所

北寨巡检司　在冈头山，今移桃山。

湖口巡检司　在棉湖寨。

教场　在西门外三里

程乡县治　旧在西城外曾井之东。自隋始置。唐无考，宋绍定以前无载。端平元年毁。继是仅葺厅事、门庑、寝室。淳祐间，知州杨应已建中和堂于厅事之北，乃复其旧。景炎间，寇毁。天历间，知州冯惟吉重建。明洪武二年，知县樊思明乃自旧县治迁于州治。十七年，寇毁，葺茅为宇。二十八年，知县陆隽重建衙署，住廨颇为完备。嗣是知县文琳、黄进修、张钦林坛前后增修。

皇清顺治三年毁于寇，移察院行台。十年，署县事董

效舒、吴人龙相继重建。自正堂廨署及仪门、谯楼左右，“申明” 、“旌善” 二亭，焕然整新。康熙丙辰，潮州叛镇刘进忠逼县，库吏黄梦奎乘乱焚库，延烧大堂、川堂、后堂。康熙一十六年，大师克复郡邑，知县王吉人重建。

典史署　在县署东，即原主簿署。因崇祯间裁革主簿，改为今署。原典史署废。

际留仓　在城西南

预备仓　在城西南

养济院　在西城外

漏泽园　在县西南四里。

察院行台　在城北门，即今县署。

布政分司　在城西南

按察分司　在城东南

府馆　在城西南，久废。

太平巡检司　在县西

丰顺巡检司　在县西北。

石窟巡检司　在县北，后割隶平远。

程乡守御千户所　在城北。

教场　在城外东北三里。

饶平县治　在拱辰街琴峰之麓。成化十五年，知县杨昱建。弘治二年，县堂门库火，知县丘天祐重建。天启间，知县邓全慎重建。

典史署　在县署西

预备仓　旧在城西北。嘉靖十六年，知县翁五伦改建今所。

阴阳学　在县治左

医学　久废

布政分司　在县治西，明末废。顺治乙未，饶镇驻札重建分司，为镇署。

按察分司　久废

府馆　在县治西，久废。

东洋公馆　在县东三十里。

养济院　“在县治后。”

漏泽园　在西门外

演武场　在县南门外

小江场盐课司　在黄冈村。

《乡约》所　在黄冈村。

凤凰巡检司　在凤凰山。

黄冈巡检司　在黄冈村。

大城守御千户所　在宣化都。

惠来县治　嘉靖四年知县蒋恩建。十八年飓风大作，公署摧颓，知县何英才修。二十二年，知县官德章修。万历二十三年，知县游之光重修。典史署　在县署东。万历间典史陈钶增建。预备仓　在架阁库西。

际留仓　在架阁库西

义仓　在按察分司后

靖海仓　在靖海所

甲子仓　在甲子所

阴阳学　在谯楼东，今废。

布政分司　在县治北

按察分司　在县治东

养济院　在北门，今废。

义阡二所　一在南坑埔，一在洋冈山。

教场　在东门外

神泉巡检司　旧在北山村，后改建神泉村。隆井盐课司　在县东九十里潮阳练江村。靖海守御千户所　在县东六十里。

大埔县治　在茶山之麓，北向。嘉靖五年，知县欧淮建；三十二年，知县章奎修。

典史署　在县署前

预备仓二　：一在际留仓左，一在申明亭后；际留仓　在县堂左。

义仓　在县门左，知县王演畴建。

阴阳学　在县前

察院行台　在县治左

布政分司　在十字街左，今废。

按察分司　在十字街左。今废。

养济院　在县后

漏泽园　在西门

教场　在县东一里

三河巡检司　在县西，因寇废。顺治丙申年，饶镇重建，在北门城侧。

乌槎巡检司　在县西乌村，后移高陂。

大产巡检司　在县南大产村。

澄海县治　，万历三年，知县左承芳建，康熙三年奉。

旨迁斥县城，康熙八年，复县。今县治，葺茅以居。

典史署　在县署西

际留仓　久废

察院养仓　在城隍庙前。

蓬州仓　在蓬州所城，今废。

按察分司　在县南

府馆　在城隍庙东

海防馆　为同知驻札所。隆庆间建。

总兵府　：在南澳之深澳山，今俱废。

养济院　在城外东南隅。

漏泽园　一在县北门外，一在小北门外，教场　在墩台南。

辟望巡检司　在南洋村。

𬶍浦巡检司　在𬶍浦镇。

小江场盐课司　，在𬶍浦西门。

𬶍浦河泊所　在司北，今废。

东陇河泊所　在东陇村，今废。

蓬州守御千户所　在蓬州都夏岭村，后移𬶍江都西埕。

普宁县治　踞厚屿之麓。明万历三年，知县刘钝初建。十四年，知县赵钺迁治焉。三十六年，知县阮以临重建。

皇清顺治五年戊子，土寇陷邑，官署民居焚拆俱尽。

顺治八年，知县李廷梁重建，改大门直南门大街。顺治十二年，“海寇” 陈豹陷邑，摧拆城垣，并拆官署。后知县胡《贡策》至，仅葺茅为宇。康熙四年，知县程养初重建。

典史署　在县署东

预备仓　在县大门内

义仓　在县治东。久废。改建关王庙。

按察分司　在县治东北，今废。

《乡约》所　在城隍庙西，今废。

养济院　在南门外

漏泽园　在教场埔

教场　在南门外西二里。

平远县治　依山。明嘉靖四十三年，知县王化建。

典史署　在县署东

预备仓　在县治西

裕武仓　在城隍庙后

文曾仓　在明伦堂东

按察分司　在儒学东

养济院　在西门外

漏泽园　在北门外

石窟巡检司　在县治北石窟都。崇祯间改隶镇平县。

镇平县治　在蕉岭之阳。明崇祯六年，知县沈惟耀建。崇祯十年，知县胡会宾改建于旧治之左。

典史署　在县署左

预备仓　在县治东北

义仓　在城内东北

《乡约》所　在城隍庙后。

察院行台　在南门城内。

布政分司　在西门城内。

养济院　在城北一里

漏泽园　在县北五里

教场　在东门外一里

蓝坊巡检司　在县东二十里。今废。。